Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9623, del 22-06-2023 (2023/7008)

RESOLUCIÓ de 16 de juny de 2023, de la consellera de Justícia, Interior i Administració Pública, per la qual es convoquen ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9623

Data del DOGV
:   22-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7008

CVE


Data del document
:   16-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * [ajuda pública](javascript:void(0))
    * [concurs administratiu](javascript:void(0))
    * [funció pública](javascript:void(0))
    * [examen](javascript:void(0))

RESOLUCIÓ de 16 de juny de 2023, de la consellera de Justícia, Interior i Administració Pública, per la qual es convoquen ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa. [2023/7008]  
  
Mitjançant l'Ordre 4/2023, de 3 de maig, de la Conselleria de Justícia, Interior i Administració Pública, s'aproven les bases reguladores de la concessió d'ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa. (DOGV 9590, 08.05.2023).  
  
Segons el que disposa l'article tercer, el procediment de concessió d'aquestes ajudes es tramitarà en règim de concurrència competitiva i s'iniciarà d'ofici mitjançant la publicació de la corresponent convocatòria, dictada per la persona titular de la conselleria amb competències en matèria de justícia.  
Les disposicions de la convocatòria han de detallar, almenys, el contingut mínim que preveu la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i hi serà aplicable, així mateix, la resta de normativa legal en matèria de subvencions.  
  
En virtut del que s'ha exposat i de conformitat amb el que preveu l'esmentada Ordre 4/2023, de 3 de maig, i el Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, així com l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
Convocar en règim de concurrència competitiva les ajudes que regula l'Ordre 4/2023, de 3 de maig, de la consellera de Justícia, Interior i Administració Pública (DOGV 9590, 08.05.2023), per a la preparació de les proves selectives d'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa.  
  
Segon. Objecte de les ajudes. Nombre, quantia i duració  
1. Mitjançant la present convocatòria es concediran un màxim de 200 ajudes econòmiques destinades a contribuir a les despeses ocasionades per la preparació de processos selectius per a l'accés a les següents carreres i cossos:  
a) Carrera judicial o fiscal i cos de lletrats de l'Administració de justícia, per a persones que estiguen empadronades i tinguen residència efectiva a la Comunitat Valenciana.  
b) Cossos de metges forenses i de gestió processal i administrativa, per a persones que estiguen empadronades i tinguen residència efectiva a la Comunitat Valenciana, sempre que concórreguen al procés selectiu per l'àmbit d'aquesta comunitat.  
2. L'activitat subvencionada per aquestes ajudes consistirà en la cobertura de les despeses vinculades a la preparació d'algun dels processos selectius objecte d'aquestes ajudes per mitjà d'una o diverses persones preparadores o centre especialitzat.  
3. Cada ajuda convocada consistirà en una dotació econòmica per un import de 700 € (set-cents euros) mensuals durant tot el període subvencionable, que comprén de l'1 de setembre de 2023 al 31 d'agost de 2024. Aquest import es podrà reduir de manera proporcional en funció de la justificació aportada per la persona beneficiària.  
  
Tercer. Distribució de les ajudes. Reserva per a persones amb diversitat funcional  
1. En la present convocatòria les ajudes es distribuiran entre els diferents cossos i escales de la manera següent:  
a) Accés a la carrera judicial i fiscal: 100 ajudes.  
b) Accés al cos de lletrats de l'Administració de justícia: 50 ajudes.  
  
c) Accés al cos de metges forenses (Comunitat Valenciana): 10 ajudes.  
d) Accés al cos de gestió processal i administrativa (Comunitat Valenciana): 40 ajudes.  
2. Dins de cada cos i escala, es reservarà un 7% de les ajudes a persones que acrediten un grau de discapacitat igual o superior al 33%. En cas de ser declarades desertes, aquestes ajudes s'acumularan a la resta del mateix cos o carrera.  
3. Les ajudes no cobertes segons la distribució que estableix l'apartat primer s'acumularan a la resta de carreres o cossos per l'ordre del resultat obtingut en la baremació.  
  
Quart. Línia a la qual s'imputa la subvenció i import de la convocatòria  
1. La present convocatòria té caràcter plurianual i per a la concessió de les ajudes previstes es destinarà un import d'1.680.000 € (un milió sis-cents huitanta mil euros) amb càrrec a l'aplicació pressupostària 07.02.01.141.10.4, línia de subvenció S8923000, beques per a la preparació d'oposicions, dels exercicis 2023 i 2024, amb la següent distribució per anualitats:  
a) 560.000 € (cinc-cents seixanta mil euros), amb càrrec a la dotació de l'exercici 2023, destinats al primer període de justificació establit en aquesta convocatòria.  
b) 1.120.000 € (un milió cent vint mil euros), amb càrrec al pressupost de 2024, per al finançament de la resta de períodes.  
Aquest últim import quedarà condicionat a l'existència de consignació pressupostària suficient i adequada en l'exercici 2024.  
  
Cinqué. Requisits persones sol·licitants  
1. Podran beneficiar-se de les ajudes regulades en aquesta convocatòria les persones que, en el moment en què finalitze el termini de presentació de sol·licituds, reunisquen els requisits següents:  
a) No tindre més de 35 anys.  
b) Reunir els requisits d'accés exigits en l'última convocatòria d'accés a la carrera o cos corresponent segons l'ajuda que se sol·licite.  
  
c) No ser beneficiària d'ajudes o subvencions per al mateix objecte, siga quin siga el procés selectiu per al qual se li haja concedit l'ajuda, d'ens públics ni privats, ni haver-ho sigut durant un màxim de tres anys, continuats o alterns, anteriors a la convocatòria.  
  
d) No incórrer en les prohibicions per a obtindre la condició de persona beneficiària que estableix l'article 13 de la Llei 38/2003, de 17 de novembre, general de subvencions.  
e) Comptar amb la direcció d'un centre especialitzat o una o diverses persones preparadores per a orientar el procés de preparació, o començar la preparació a l'inici del període subvencionable determinat en la convocatòria. A aquest efecte, no es considerarà persona preparadora la que dirigisca el procés de preparació que siga familiar directe en primer grau, per consanguinitat o afinitat, de la persona sol·licitant.  
f) Estar empadronada i tindre residència efectiva a la Comunitat Valenciana almenys cinc anys dels últims deu, a comptar de la publicació de la present convocatòria en el Diari Oficial de la Generalitat Valenciana, per a la qual cosa es requerirà, així mateix, el certificat d'empadronament a l'efecte d'acreditar els membres de la unitat familiar per a la valoració de la seua situació econòmica.  
  
Sisé. Presentació de sol·licituds  
1. Les persones aspirants a obtindre una ajuda han de presentar, exclusivament per via electrònica, una única sol·licitud en model normalitzat, que s'ha d'omplir obligatòriament i íntegrament en el termini de deu dies hàbils comptats a partir de l'endemà de la publicació de la present convocatòria en el Diari Oficial de la Generalitat Valenciana.  
  
2. Aquest document serà accessible des de la seu electrònica de la Generalitat (https://sede.gva.es), per a la qual cosa s'ha de seleccionar el tràmit de sol·licitud d'ajuda dissenyat a aquest efecte.  
3. Amb la finalitat de reduir càrregues administratives a les persones interessades, amb la sol·licitud no s'ha d'adjuntar cap documentació, sense perjudici que aquesta puga ser requerida en una fase posterior a les persones sol·licitants que la comissió avaluadora determine mitjançant la publicació de les llistes provisionals en funció de la puntuació al·legada, segons el que disposa el resolc seté.  
4. Mitjançant l'ompliment del model de sol·licitud, les persones sol·licitants obtindran la suma total resultant de l'autobaremació inicial dels mèrits al·legats, d'acord amb els criteris que estableix el resolc nové de la present resolució.  
5. Per a poder fer la presentació electrònicament, la persona sol·licitant podrà utilitzar els certificats electrònics incorporats al document nacional d'identitat, els certificats electrònics reconeguts i els sistemes de signatura electrònica avançada que admeta l'Administració segons la normativa vigent.  
6. La presentació de la sol·licitud es podrà acreditar mitjançant el rebut expedit pel registre electrònic i produirà efectes jurídics per al còmput de terminis des de la data d'entrada consignada en aquest rebut.  
  
7. En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les anteriors sol·licituds.  
8. La presentació de la sol·licitud suposa l'acceptació per la persona sol·licitant de les bases per les quals es regeix la convocatòria.  
  
Seté. Acreditació de requisits i mèrits  
1. Excepte declaració expressa en sentit contrari, amb la presentació de la sol·licitud, les persones sol·licitants autoritzen l'òrgan convocant per a consultar i verificar:  
a) Les dades necessàries per a calcular la renda familiar de la persona sol·licitant.  
b) Les dades personals en el Sistema de Verificació de Dades de Residència i Identitat i del servei de consulta de dades de residència legal.  
c) La titulació universitària oficial la titularitat de la qual s'al·lega.  
d) El compliment de les seues obligacions tributàries amb l'Administració de l'Estat, l'Administració de la Generalitat i l'Administració local.  
e) El compliment de les seues obligacions amb la Seguretat Social.  
f) La situació laboral als efectes que preveu el resolc setzé apartat 3.  
  
g) L'acreditació del grau de discapacitat, si és el cas.  
2. Igualment, la resta dels membres computables de la unitat familiar als quals es refereix el resolc nové, apartat 1, lletra a.4, podran atorgar aquesta autorització perquè l'òrgan convocant consulte directament les dades necessàries per a determinar la renda familiar. Per a això, han d'omplir el model normalitzat disponible a aquest efecte perquè l'Administració obtinga confirmació de les dades a través de l'Agència Estatal de l'Administració Tributària. A aquest efecte, tots els membres de la unitat familiar de més de 16 anys autoritzaran aquesta comprovació amb la seua signatura en el document esmentat.  
  
3. En cas que no s'atorguen les autoritzacions esmentades (o s'hi formule l'oposició, si és el cas), les persones sol·licitants hauran d'aportar, quan se'ls sol·licite, la documentació següent:  
a) Certificat de renda de l'exercici 2022, expedit per l'Agència Estatal d'Administració Tributària, de tots els membres computables.  
  
b) Certificat d'empadronament de la persona sol·licitant que acredite la seua residència efectiva a la Comunitat Valenciana durant almenys cinc anys dels últims deu.  
c) Certificat d'empadronament de la resta de membres de la unitat familiar per a acreditar la situació familiar.  
d) Còpia del títol de la llicenciatura o el grau al·legat.  
e) Certificat, a nom de la persona sol·licitant, de trobar-se al corrent en el compliment d'obligacions tributàries amb l'Administració de l'Estat.  
f) Certificat, a nom de la persona sol·licitant, de trobar-se al corrent en el compliment d'obligacions tributàries amb l'Administració de la Generalitat.  
g) Certificat, a nom de la persona sol·licitant, de trobar-se al corrent en el compliment d'obligacions amb la Seguretat Social.  
h) Document nacional d'identitat (DNI) o, si és el cas, número d'identitat d'estranger (NIE), de tots els membres computables de més de 14 anys.  
i) Certificat acreditatiu de la situació laboral als efectes que preveu la base catorzena apartat 3.  
j) La documentació que acredite, si és el cas, el grau de discapacitat.  
  
4. Amb independència de la manera d'acreditar les anteriors situacions, les persones interessades han d'acompanyar la següent documentació quan els siga sol·licitada:  
a) Certificat acadèmic personal expedit per la universitat que acredite la nota mitjana atorgada.  
b) Declaració responsable de la persona preparadora o del centre especialitzat, segons el model normalitzat que figura en la pàgina web de la conselleria amb competència en matèria de justícia.  
c) Certificat d'empadronament de la persona sol·licitant que acredite la residència efectiva a la Comunitat Valenciana almenys cinc anys dels últims deu, així com la dels membres que componen la unitat familiar, quan resulte necessari per al càlcul de la renda familiar.  
  
d) Si és el cas, la documentació que, d'acord amb el resolc nové apartat 1.a, s'estableix com a necessària per a acreditar la situació familiar a l'efecte de calcular el nivell de renda.  
5. Si la documentació que en cada cas s'haja d'aportar i/o la informació subministrada per les administracions públiques a la qual fa referència estiguera incompleta o fora insuficient, es requerirà a la persona sol·licitant per qualsevol mitjà que permeta tindre constància de la seua recepció per la persona interessada, perquè, en el tràmit corresponent, esmene la falta o acompanye els documents preceptius, amb l'advertiment que si no ho fa, es considerarà que desisteix de la seua sol·licitud, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes que preveu l'article 21.1 de la llei esmentada.  
  
6. La inexactitud, falsedat o omissió en les dades o manifestacions que es facen constar en la sol·licitud o en la declaració responsable, així com la falta d'acreditació dels requisits exigits, una vegada requerida la seua esmena i transcorregut el termini que preveu l'article 68 de la Llei 39/2015, d'1 d'octubre, del procediment administratiu comú de les administracions públiques, determinarà la impossibilitat de continuar amb l'exercici del dret o l'activitat afectada des del moment en què es tinga constància d'aquests fets i la iniciació del corresponent procediment per al reintegrament, si és el cas, de les quantitats cobrades indegudament.  
  
Huité. Protecció de dades  
1. La gestió de les ajudes comporta el tractament de dades de caràcter personal, de manera que s'han de complir les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que preveuen els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal ajustar-se al que estableix el Registre d'activitats de tractament per a ajudes, beques i subvencions, de la Conselleria de Justícia, Interior i Administració Pública publicat en la seua pàgina web. https://cjusticia.gva.es/va/generals.  
3. Quan la persona sol·licitant aporte dades de caràcter personal de terceres persones en el procediment administratiu, tindrà l'obligació d'informar-les dels aspectes següents:  
a) La comunicació d'aquestes dades a l'Administració per al tractament en l'àmbit de les seues competències i d'acord amb els fins del procediment.  
b) La possibilitat que l'Administració faça consultes relacionades amb les seues dades per a comprovar-ne, entre altres aspectes, la veracitat. Si aquesta consulta necessita una autorització per llei per part de les persones les dades de les quals s'han de consultar, la persona sol·licitant o el seu representant legal han d'haver recaptat aquesta autorització, que ha d'estar disponible a requeriment de l'Administració en qualsevol moment.  
c) La possibilitat i la manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Nové. Criteris de valoració de mèrits  
1. Es consideraran mèrits valorables en el seu conjunt per la comissió avaluadora per a accedir a la condició de persona beneficiària:  
a) La situació econòmica, que serà valorada d'acord amb una escala de 0 a 60 punts segons el desglossament següent:  
  
Ingressos/euros per membre unitat familiar Punts  
Fins a 4.000 60  
de 4.000,01 a 7.000 52  
de 7.000,01 a 10.000 44  
de 10.000,01 a 13.000 36  
de 13.000,01 a 16.000 28  
de 16.000,01 a 19.000 20  
de 19.000,01 a 22.000 12  
de 22.000,01 a 25.000 4  
> 25.000 0  
  
  
Els ingressos de cada membre de la unitat familiar seran els resultants de dividir la renda familiar determinada en la forma que s'estableix a continuació pel nombre de membres de la unitat familiar:  
1r. La renda familiar a l'efecte d'aquestes ajudes s'obtindrà per agregació de les rendes de cada un dels membres computables de la família corresponents a l'exercici establit en cada convocatòria, calculada segons s'indica en els paràgrafs següents i de conformitat amb la normativa reguladora de l'Impost sobre la renda de les persones físiques.  
  
2n. Per a determinar la renda dels membres computables que presenten declaració per l'Impost sobre la renda de les persones físiques, se sumarà la base imposable general amb la base imposable de l'estalvi.  
  
3r. Per a determinar la renda dels membres computables que obtinguen ingressos propis i no hagen presentat declaració per l'Impost sobre la Renda de les persones físiques, es tindran en compte les quanties que haurien de figurar en la corresponent declaració com a base imposable general i base imposable de l'estalvi.  
4t. Per al càlcul de la renda familiar a l'efecte d'aquesta beca, són membres computables de la família els progenitors, el tutor o la persona encarregada de la guarda i protecció de la o el menor, si és el cas, la persona sol·licitant, les i els germans solters menors de vint-i-cinc anys i que convisquen en el domicili familiar a 31 de desembre de l'exercici que estableix la convocatòria, o bé els majors d'aquesta edat, quan es tracte de persones amb diversitat funcional, així com els ascendents dels progenitors que justifiquen la seua residència en el mateix domicili que els anteriors amb el certificat municipal corresponent. En el cas de persones sol·licitants que constituïsquen unitats familiars independents, també es consideren membres computables la o el cònjuge o, si és el cas, parella de fet, així com les filles i els fills, si n'hi ha, que convisquen en el mateix domicili.  
5é. En el cas de divorci o separació legal dels progenitors sense que hi haja custòdia compartida, no es considerarà membre computable el que no convisca amb la persona sol·licitant de la beca. Tindrà, no obstant això, la consideració de membre computable, si és el cas, el nou cònjuge o parella de fet les rendes i el patrimoni dels quals s'inclouran dins del còmput de la renda i patrimoni familiars.  
b) L'expedient acadèmic, que es valorarà d'acord amb la nota mitjana de l'expedient acadèmic en una escala de 5 a 50 punts segons el desglossament següent:  
  
  
  
Nota mitjana en escala de 0 a 10: Nota mitjana en escala d'1 a 4: Punts  
5 a 5,99 1 a 1,49 5  
6 a 6,99 1,50 a 1,99 10  
7 a 7,99 2 a 2,49 20  
8 a 8,99 2,50 a 2,99 30  
9 a 9,49 3 a 3,49 40  
9,50 a 10 3,50 a 4 50  
  
  
2. En cas que hi haja un empat, aquest es resoldrà a favor de les persones que hagen acreditat ser víctimes de violència de gènere o de violència terrorista, o que hagen estat en situació de guarda o tutela de la Generalitat, provinents d'institucions de protecció de la infància i l'adolescència o del sistema d'atenció socioeducativa de persones menors d'edat en conflicte amb la llei, de conformitat amb la normativa vigent que siga aplicable en cada un d'aquests supòsits. En els altres casos d'empat, així com quan aquest persistisca després que s'haja aplicat l'apartat anterior, es resoldrà a favor de la persona que tinga més nota mitjana de l'expedient acadèmic i, en cas de continuar persistint l'empat, es resoldrà a favor de la persona aspirant de menys edat.  
  
  
Desé. Comissió avaluadora  
1. Les sol·licituds presentades seran valorades per una comissió avaluadora, la composició de la qual, de conformitat amb la base setena de l'Ordre 4/2023, de 3 de maig, serà la següent:  
Titulars:  
a) Presidència: la persona titular de la subdirecció general competent en matèria de formació del personal al servei de l'Administració de justícia.  
b) Vocals:  
- La persona titular de la Secretaria General Administrativa de la Conselleria amb competències en matèria de justícia.  
- La persona titular de la subdirecció general competent en matèria de selecció del personal al servei de l'Administració de justícia.  
Suplents:  
a) Presidència: persona titular del servei competent en matèria de formació del personal al servei de l'Administració de justícia.  
b) Vocals:  
- La persona titular de la subdirecció general competent en matèria d'organització, gestió i millora de processos de la conselleria amb competències en matèria de justícia.  
- La persona titular del servei competent en matèria de selecció del personal al servei de l'Administració de justícia.  
2. Les persones integrants de la comissió podran ser assessorades pel personal tècnic o professional que es considere necessari, que podrà assistir amb veu, però sense vot.  
3. La comissió se sotmetrà, quant al seu règim de funcionament, al que disposen per als òrgans col·legiats els articles 15 a 22 de la Llei 40/2015, d'1 d'octubre, de règim jurídic del sector públic, en relació amb l'article 18 del Decret 132/2009, de 4 de setembre, del Consell, pel qual es regula la concessió de beques.  
4. La comissió prendrà els seus acords per majoria simple, s'estendrà acta de les sessions que duga a terme amb motivació dels acords que adopte i, conclòs el procés de selecció, elevarà la seua proposta, en la forma adient i dins del termini per a la seua resolució, a la persona titular de la Conselleria de Justícia, Interior i Administració Pública.  
5. La comissió de valoració haurà d'ajustar-se als principis de composició i presència equilibrada entre dones i homes que estableix la Llei orgànica 3/2007, de 22 de març, per a la igualtat efectiva entre homes i dones.  
  
Onzé. Procediment per a la valoració i resolució  
1. Dins dels quinze dies hàbils següents a la finalització del termini de presentació de sol·licituds, la comissió avaluadora es reunirà amb la finalitat d'elaborar una llista de les persones aspirants ordenada d'acord amb la puntuació obtinguda en l'autobaremació, sobre la base dels mèrits que estableix aquesta ordre.  
2. La llista provisional de puntuacions es publicarà, en ordre decreixent, en la seu electrònica de la Generalitat (https://sede.gva.es/va/), i en la pàgina web de la Conselleria, i es concedirà un termini de deu dies hàbils a les persones interessades perquè presenten, a través del tràmit telemàtic habilitat a aquest efecte, la documentació acreditativa del compliment dels requisits i dels mèrits al·legats en la sol·licitud, amb l'advertència que, si no presenten la documentació requerida, perdran el seu dret.  
3. Transcorregut aquest termini, si s'ha produït alguna variació en la llista provisional a conseqüència de la revisió de la documentació aportada, es publicarà novament aquesta llista en la seu electrònica de la Generalitat i es concedirà un termini de deu dies hàbils per a formular les al·legacions que es consideren oportunes.  
4. Si en qualsevol moment del procés arriba a coneixement de la comissió avaluadora que alguna de les persones sol·licitants no reuneix la totalitat dels requisits exigits, se'n requerirà l'acreditació. Si no foren acreditats dins del termini que s'establisca en el requeriment, les persones requerides quedaran excloses del procés, previ tràmit d'audiència i indicació de les inexactituds o falsedats detectades.  
  
5. Finalitzat el procés selectiu, la comissió avaluadora, en el termini de deu dies hàbils, elaborarà una proposta motivada de resolució que contindrà la llista de persones beneficiàries i una o diverses borses de reserva, constituïdes per les persones aspirants que no resulten adjudicatàries de les beques i prioritzades per ordre decreixent de puntuació, per a cobrir les vacants que pogueren produir-se durant el període de vigència d'aquestes. Així mateix, s'inclourà una llista de persones aspirants les sol·licituds de les quals hagen sigut desestimades i s'indicaran les causes que han motivat la seua denegació.  
6. Vista la proposta motivada de resolució formulada per la corresponent comissió avaluadora, l'òrgan competent per a resoldre dictarà la resolució de concessió i de denegació de les ajudes, que es publicarà en el Diari Oficial de la Generalitat Valenciana.  
Aquesta publicació tindrà els efectes de notificació a les persones interessades, d'acord amb la normativa reguladora del procediment administratiu comú, i s'inserirà la informació corresponent en la seu electrònica de la Generalitat.  
7. La resolució de concessió esgotarà la via administrativa i contra aquesta es podrà interposar, potestativament, un recurs de reposició davant de l'òrgan que les va dictar, en el termini d'un mes a comptar des de l'endemà de la publicació de la resolució corresponent, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució corresponent, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició, per part de les persones interessades, de qualsevol altre recurs que estimen pertinent.  
8. El termini màxim per a dictar i publicar la resolució serà de tres mesos, a comptar des de l'endemà de la data de publicació d'aquesta convocatòria, sense perjudici que puga ampliar-se en els termes que preveu la normativa reguladora del procediment administratiu comú. Conclòs aquest termini sense que s'haja dictat i publicat cap resolució expressa, els interessats podran considerar desestimades les seues sol·licituds per silenci administratiu.  
  
Dotzé. Mitjans de publicació dels diferents tràmits  
Les publicacions de relacions i llistes que determina el procés de selecció s'efectuaran en la seu electrònica o el portal institucional de la Generalitat en internet, www.gva.es, així com en la pàgina web de la Conselleria de Justícia, Interior i Administració Pública,   
www.justicia.gva.es.  
  
Tretzé. Forma i termini de justificació. Pagament  
1. El compliment de la finalitat de la subvenció s'ha de justificar dins dels 5 dies hàbils següents a la finalització dels períodes que figuren a continuació:  
- Primer període: del 01.09.2023 al 30.11.2023  
- Segon període: del 01.12.2023 al 29.02.2024  
- Tercer període: del 01.03.2024 al 31.05.2024  
- Quart període: del 01.06.2024 al 31.08.2024  
2. A aquest efecte, les persones beneficiàries han d'omplir, a través del corresponent tràmit telemàtic, el model normalitzat establit i presentar la documentació següent:  
a) Documentació econòmica que justifique l'activitat de preparació, com ara factures o qualssevol altres documents de valor probatori equivalent en el tràfic jurídic o amb eficàcia administrativa emeses pel centre especialitzat o la persona o persones preparadores, factures de compra de materials d'estudi, pagament de taxes per a participar en el procés selectiu corresponent, factures per despeses de desplaçament i allotjament per a assistir a les proves selectives.  
b) Justificant de la sol·licitud de participació en el procés selectiu pel qual es va sol·licitar l'ajuda, en cas que s'haja convocat.  
c) Declaració original, segons model normalitzat disponible en la seu electrònica de la Generalitat (https://sede.gva.es), de cada centre especialitzat o persona preparadora sota la direcció de la qual la persona beneficiària va preparar les oposicions per a aquest procés selectiu. Cada declaració haurà d'indicar el període d'inici i de fi, si és el cas, de la preparació d'oposicions amb aquest centre o persona preparadora, en la qual s'indique el règim d'assistència i aprofitament.  
d) Qualsevol altra que l'òrgan instructor estime necessària per a verificar la realitat de l'activitat subvencionada.  
3. Revisada la documentació presentada en els diferents períodes de justificació, es formularà la proposta de pagament del període corresponent. No obstant això, si algun període implica una meritació econòmica inferior, la prestació econòmica serà proporcional a aquest període. En aquests supòsits es garantirà, en tot cas, el dret a l'audiència de la persona interessada.  
  
Catorzé. Obligacions persones sol·licitants  
Són obligacions de la persona beneficiària de l'ajuda, a més de les que estableix la Llei general de subvencions i la resta de la normativa vigent en matèria de subvencions:  
1. Dur a terme l'activitat que fonamenta la concessió de les ajudes.  
2. Presentar-se al primer procés selectiu per a l'accés a la carrera o el cos que estiga preparant, posterior a la publicació de la present convocatòria d'ajudes, si és el cas.  
3. Acreditar, amb anterioritat a dictar-se la proposta de resolució de concessió, que es troba al corrent en el pagament de les seues obligacions tributàries i amb la Seguretat Social, en els termes que preveu la normativa vigent.  
4. Acceptar la concessió de l'ajuda i renunciar a qualsevol altra ajuda de la mateixa classe o amb el mateix objecte que la que té.  
5. Sotmetre's a les actuacions de comprovació necessàries per a verificar el compliment de les condicions o els requisits previstos per a la concessió de les ajudes.  
6. Justificar el compliment de la finalitat de la subvenció mitjançant la presentació de la documentació justificativa dins del termini i la forma que preveu l'article 13 d'aquesta ordre.  
7. Conservar els documents justificatius de l'aplicació de l'ajuda rebuda, incloent-hi els documents electrònics, mentre puguen ser objecte de les actuacions de comprovació i control.  
8. Comunicar a l'òrgan concedent, si és el cas, la superació de la fase d'oposició del procés selectiu.  
  
Quinzé. Facultats d'interpretació o incidències  
1. Correspon a la persona titular de la direcció general amb competències en matèria de selecció del personal al servei de l'Administració de justícia resoldre, per delegació de la persona titular de la conselleria competent en matèria de justícia, tant els dubtes com els conflictes que puguen plantejar les persones beneficiàries de les ajudes, o la subdirecció general, o equivalent, competent en matèria de formació del personal al servei de l'Administració de justícia, com a unitat administrativa que les tutele.  
2. Al mateix temps, resoldrà les incidències que es produïsquen durant el període de gaudi de les ajudes prèvia audiència de la persona interessada.  
  
Setzé. Règim d'incompatibilitats  
1. El gaudi d'aquestes ajudes serà incompatible amb l'obtenció concurrent de qualssevol subvencions o ajudes atorgades per altres administracions o ens públics o privats amb la mateixa finalitat formativa. En el cas que la persona beneficiària es trobe gaudint d'una altra ajuda anteriorment concedida, haurà de presentar la documentació justificativa que acredite la seua renúncia a aquella a l'inici del període de gaudi de l'ajuda objecte d'aquesta ordre. La persona beneficiària ha de comunicar a l'òrgan concedent, tan prompte com es conega, l'obtenció d'altres subvencions, ajudes, ingressos o recursos que financen les activitats subvencionades.  
2. Resultarà incompatible la concessió, en la mateixa convocatòria, de diverses ajudes per a la preparació de processos selectius per a l'accés a diferents cossos, escales o carreres objecte de la present ordre.  
3. Així mateix, el gaudi de l'ajuda és incompatible amb la realització de qualsevol prestació de serveis remunerada a temps complet.  
  
  
Desseté. Renúncia  
1. La renúncia a l'ajuda suposarà la pèrdua de tots els drets inherents a aquesta i, per tant, el seu import deixarà de percebre's a partir d'aquest moment.  
2. La renúncia es comunicarà per via electrònica a la direcció general amb competències en matèria de selecció del personal al servei de l'Administració de justícia, per a la qual cosa cal seleccionar el tràmit de renúncia dissenyat a aquest efecte i que estarà accessible des de la seu electrònica de la Generalitat (https://sede.gva.es/va/).  
3. En cas de renúncia a l'ajuda concedida, la persona titular de la direcció general amb competències en matèria de justícia, si ho considera convenient, podrà cobrir les vacants que es puguen produir, per a la qual cosa se servirà de la borsa o les borses de reserva que resulten del procediment de selecció prèviament efectuat i en l'ordre que s'hi estableix.  
  
Dihuité. Pèrdua del dret al cobrament i reintegrament  
1. Es produirà la pèrdua del dret al cobrament total o parcial de l'ajuda en el supòsit de falta de justificació o de concurrència de les causes que preveu la Llei 38/2003, de 17 de novembre, i la Llei 1/2015, de 6 de febrer.  
També es produirà la pèrdua del dret al cobrament de l'ajuda en el cas que, concedida la beca per a la preparació d'un determinat cos o carrera, la persona beneficiària passe a preparar un altre cos o carrera diferent en la mateixa convocatòria.   
2. Serà procedent el reintegrament de la quantitat percebuda i l'exigència de l'interés de demora corresponent des del moment del pagament de la beca fins al dia en què s'acorde la procedència del reintegrament, d'acord amb el que disposa la Llei 38/2003, de 17 de novembre, així com en els casos següents:  
a) Quan es destine la quantitat percebuda a finalitats contràries o incompatibles amb la finalitat de l'ajuda.  
b) Quan s'incórrega en algun dels casos d'incompatibilitat de l'ajuda que estableixen les presents bases.  
3. La superació del límit d'edat que preveu el resolc cinqué, lletra a, durant la vigència de la beca concedida no produirà la pèrdua del dret al cobrament total o parcial d'aquesta.  
4. Les quantitats que s'hagen de reintegrar tindran la consideració d'ingressos de dret públic, de manera que serà aplicable el que disposa el capítol I del títol II de la Llei 38/2003, de 17 de novembre, general de subvencions.  
5. En la tramitació dels procediments que preveu el present article, es garantirà en tot cas el dret d'audiència a la persona interessada, de manera que quedaran a la seua disposició els recursos que siguen procedents d'acord amb la normativa aplicable.  
  
Denové. Mètode de comprovació i control  
Les persones beneficiàries quedaran sotmeses a les actuacions de control i supervisió del pla de control aplicable durant el procediment de comprovació de la justificació de les subvencions atorgades amb càrrec a les dotacions pressupostàries de la Direcció General de Modernització i Relacions amb l'Administració de Justícia, que conté la Resolució de 30 de març de 2023, de la consellera de Justícia, Interior i Administració Pública. (DOGV 9570 / 06.04.2023).  
  
Vinté. Publicitat i eficàcia  
La present resolució es publicarà en el Diari Oficial de la Generalitat Valenciana i produirà efectes des de l'endemà de la seua publicació.  
  
Contra la present Resolució, que posa fi a la via administrativa, es podrà interposar, amb caràcter potestatiu, un recurs de reposició davant de la consellera de Justícia Interior i Administració Pública, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de juny de 2023.- La consellera de Justícia, Interior i Administració Pública: Gabriela Bravo Sanestanislao.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9623, del 22-06-2023 (2023/7008)

RESOLUCIÓN de 16 de junio de 2023, de la consellera de Justicia, Interior y Administración Pública, por la que se convocan ayudas a personas jóvenes altamente cualificadas para la preparación de pruebas selectivas al acceso a la carrera judicial y fiscal, al cuerpo de letrados de la Administración de justicia, al cuerpo de médicos forenses y al cuerpo de gestión procesal y administrativa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9623

Fecha DOGV
:   22-06-2023

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2023/7008

CVE


Fecha del documento
:   16-06-2023

Organismo emisor
:   Conselleria de Justicia, Interior y Administración Pública

Tipo de documento
:   Resolución

Análisis jurídico

 Descriptores 

:   * [ayuda pública](javascript:void(0))
    * [concurso administrativo](javascript:void(0))
    * [función pública](javascript:void(0))
    * [examen](javascript:void(0))

RESOLUCIÓN de 16 de junio de 2023, de la consellera de Justicia, Interior y Administración Pública, por la que se convocan ayudas a personas jóvenes altamente cualificadas para la preparación de pruebas selectivas al acceso a la carrera judicial y fiscal, al cuerpo de letrados de la Administración de justicia, al cuerpo de médicos forenses y al cuerpo de gestión procesal y administrativa.  
 [2023/7008]  
  
Mediante Orden 4/2023, de 3 de mayo, de la Conselleria de Justicia, Interior y Administración Pública, se aprueban las bases reguladoras de la concesión de ayudas a personas jóvenes altamente cualificadas para la preparación de pruebas selectivas al acceso a la carrera judicial y fiscal, al cuerpo de letrados de la administración de justicia, al cuerpo de médicos forenses y al cuerpo de gestión procesal y administrativa (DOGV 9590, 08.05.2023).  
Conforme a lo dispuesto en su artículo tercero, el procedimiento de concesión de estas ayudas se tramitará en régimen de concurrencia competitiva y se iniciará de oficio mediante la publicación de la correspondiente convocatoria, dictada por la persona titular de la Conselleria con competencias en materia de justicia.  
Las disposiciones de la convocatoria detallarán, al menos, el contenido mínimo previsto en la Ley 38/2003, de 17 de noviembre, general de subvenciones, y en la Ley 1/2015, de 6 de febrero, de la Generalitat, de hacienda pública, del sector público instrumental y de subvenciones siendo de aplicación, asimismo, la demás normativa legal en materia de subvenciones.  
En virtud de lo expuesto y de conformidad con lo previsto en la referida Orden 4/2023, de 3 de mayo y en el Decreto 172/2020, de 30 de octubre, del Consell, por el que se aprueba el Reglamento orgánico y funcional de la Conselleria de Justicia, Interior y Administración Pública, así como en el artículo 160.4.b de la Ley 1/2015, de 6 de febrero, de la Generalitat, de hacienda pública, del sector público instrumental y de subvenciones, resuelvo:  
  
Primero. Convocatoria  
Convocar en régimen de concurrencia competitiva las ayudas reguladas en la Orden 4/2023, de 3 de mayo, de la consellera de Justicia, Interior y Administración Pública (DOGV 9590, 08.05.2023) para la preparación de las pruebas selectivas de acceso a la carrera judicial y fiscal, al cuerpo de letrados de la administración de justicia, al cuerpo de médicos forenses y al cuerpo de gestión procesal y administrativa.  
  
Segundo. Objeto de las ayudas. Número, cuantía y duración  
1. Mediante la presente convocatoria se concederán un máximo de 200 ayudas económicas destinadas a contribuir en los gastos ocasionados por la preparación de procesos selectivos para el acceso a las siguientes carreras y cuerpos:  
a) Carreras judicial o fiscal y cuerpo de letrados de la Administración de Justicia, para personas que estén empadronadas y tengan residencia efectiva en la Comunitat Valenciana.  
b) Cuerpos de médicos forenses y de gestión procesal y administrativa, para personas que estén empadronadas y tengan residencia efectiva en la Comunitat Valenciana, siempre y cuando concurran al proceso selectivo por el ámbito de esta comunidad.  
2. La actividad subvencionada por estas ayudas consistirá en la cobertura de los gastos vinculados a la preparación de alguno de los procesos selectivos objeto de estas ayudas por medio de una o varias personas preparadoras o centro especializado.  
3. Cada ayuda convocada consistirá en una dotación económica por importe de 700 € (setecientos euros) mensuales durante todo el periodo subvencionable, que comprende del 1 de septiembre de 2023 al 31 de agosto de 2024. Dicho importe podrá ser reducido de forma proporcional en función de la justificación aportada por la persona beneficiaria.  
  
Tercero. Distribución de las ayudas. Reserva para personas con diversidad funcional  
1. En la presente convocatoria las ayudas se distribuirán entre los distintos cuerpos y escalas del siguiente modo:  
a) Acceso a la Carrera Judicial y Fiscal: 100 ayudas.  
b) Acceso al C



Descargar el documento en formato PDF

Descargar los metadatos en formato XML